שו"ת מכתם לדוד חלק יורה דעה סימן לה
לק"ק אנקונא יע"א לחד צורבא מרבנן נר"ו שאלה מעשה שהיה כך היה ראובן שמעון לוי ויאודה דרים בחצר א' ויהי היום יום ב' של סוכות נולד לראובן א' והלכו שלשתם שמעון ולוי ויאודה הנז' לאכול לחם יחד עם ראו' לשמוח בשמחתו והביאו כל אחד עופות לפי כבודם בשולים בכלים מכלים שונים והנה הבשר עודנו בין שניהם טרם שא"ש ויצאו ללכת ארש"ה כנא"ם המורה נר"ו ובעודם הולכי' נאבד העצם ולא נודע אם היה מקום השבירה סמוך או רחוק מן הגוף ויעמדו כלם לבקש את העצם והנה איננו ויהי אחר עבור כחצי יום וימצאו עצם גף בחצר והוא מקום סגור ומסוגר ברם יש שם דרך כניסה לג' בתי אבות כנז' וגם פתח פתוח יש שם לדירת גוי אחד ברם דפתח הזה אינו פתח הכניסה אלא להשאלה בעלמא ויהי בראותם העצם ראוהו חתוך לשנים כי לא כן היה מקדם קדמתה והיה מקום שבירת העצם רחוק מן הגוף כשיעורו. ושאל ראובן את ג' היהודים הנ"ל הידעתם מה טיבו של עצם זה ויענו כלם ויאמרו כי זה ח' ימים שאינם אוכלים בשר עוף וגם הגוי אמר כי הוא לא ידע. מעתה שאל השואל הדין על האוכלים ועל הכלים כי היה שם הפסד מרובה ונחלקו הסברות דהנה הרב הטריף מההיא דפ' מהרמ"א בד"מ על מעשה בראש בהמה שהיה בו מים וקוד' שידעו הריעות' חתכו הגלגולת לב' באופן שלא נודע אם המוח הקיפו המים או לא ואסרה הרמ"א ז"ל מס' הואיל ויש כאן ריעות' מחיים אין להכשיר מכח ההיא דאמרינן נשחטה הותרה כו' וכ"מ בתו' פ"ד =פרק ד'= אחים ועפי"ז פ' בהגהותיו נמי /ביו"ד/ סי' נ' ס"א כל דבר שצריך בדיקה אם לא בדקוהו או שאין יכולי' לבדוק ה"ה כס' טריפה ואסורה. והנה שם זקן א' קדוש מעיקרא משמע ורצה להכשיר מכח טעמי ובפרט בהיו' שם ס"ס עד כי עמדה מריבה. ביני ביני יצא הדין להטרי' מדין חכם שאסר אין חבירו רשאי להתיר מה גם כי לעת עתה הוא במקום מאריה דאתרא מעתא צריכנא למלתא לידע דין אמת לאמתו נא ילמדני מתורתו ויבא שכ"מה. 
תשובה רחום בעל טעם מה פשעי מה חטאתי כי דלגת אחרי ש"ע דילוגין להכניס ראשי להכריע את התורן ואת הנס ואת המנהיגין ואפילו תימא שנפלו על רוש"י ג' לוגין הלא המה מי תמציות וגדוליהן כמהין ופטריות אלו הן מדבריות נובלות ופגין ומה כחי כי איחל איזהו עוללת שאין לו פסיגין אמור אמרתי מודרני ממך מופרשני ממך כגון זו נודרין להרגין שמא ישרפוני בהבל שבפיהם הכפירים שואגין אבל מה אעשה כי תורה היא וללמוד אני צריך ואפי' אימ' חרצנין וזגין ההדיוט תופר כדרכו והאומן תחלי"ף ומסרגין. ראש דברך אמת תורה חתומה ניתנה כי לא פורש מה כחו של זקן מאן נינהו טעמי דקאמר בה והי ניהו הס"ס דאתי עלה אי לזאת נחזי אנן לפי העלות בתחלת המחשבה מאי דקאמר דאיכא ס"ס היינו השתא כלפי מה שנמצא הגף האמור בשאלה ואם היינו יודעים שזהו ודאי המבוקש הרי הוא כשר לפנינו שהרי רחוק מן הגוף כשיעורו אלא דמספקא לן שמא ההוא נאבד ואזיל לעלמא והאי אחרינא הוא אי משום שלא נמצא מיד ואי משום דאשתני. ואף על גב דקאמרי הנהו אינשי במותב תלתא כי לא בא בפיהם בשר עוף זה כמה ימים מלבד אלו דילמא מקמי הכי הוה דלאו בשוקי ירוש' קיימי' העשויות להתכבד בכל יום. ואף את"ל דניכר מתוכו דאכתי אית ביה לחות בתוכו ומוכח דמקרוב הוא עדיין דילמא מן הגוי הוא דאע"ג דאיהו נמי קאמ' כי לא ידע מאומה דמשמעו לומר דודאי לאו מדידיה הוא הא נודע שאין הגוי נאמן אפי' באי' דרבנן כ"ש באי' תורה אשר פיהם כו' אי לזאת בעא הך סבא למיתי עלה בכח ס"ס שמא זהו הנאבד והרי כשר לפנינו ואת"ל דלית דין שמא ההוא דנאבד נמי כשר הוה. ברם אם זאת כוונתו של זקן אינו לפי כבודו דלפי האמת אין הפה יכולה לספר כאן תרי ספיקי כלל אלא חד ס' הוא דהא ודאי גרע מההיא דכתבו התוספות בריש כתובות גבי האומר פ"פ מצאתי וז"ל ואם תאמר אכתי איכא ס"ס ס' באונס ספק ברצון ואת"ל ברצון ס' כשהיא קטנה ופיתוי קטנה אונס הוא וי"ל דשם אונס חד הוא וכך מבוא' בדברי הפוסקים ז"ל דכל תרי ספיקי שהם משם א' אם אין הס' השני מוסיף על של חבירו בהיתר לא מקרי ס"ס. ועיין להפר"ח ז"ל סימן ק"י בכללי הס"ס סי"ב. והכא הכי הוא וגרע נמי מכלהו שהרי ליכא שום נפקותא אם זה הוא העצם הנאבד או אם היה כעין זה וא"כ עכ"פ ליכא אלא ס' חד דהיינו אם העצם היה סמוך לגוף או רחוק כדינו ומאי נ"מ אם הוא זה או אחר כעין זה וברור. 
ואפשר עוד דהס"ס דאמר מר לאו היינו בגוף העוף עצמו דאה"נ דליכא ביה אלא חד ס' מיהו השתא מיהא דנתערב טעמו בשאר המאכלים והכלים היינו ס"ס שהרי ידוע דטרפות שבירת הגף בעוף אפי' בסמוך ממש לגוף אינה טריפה מצד עצמה אלא מחשש שמא ניקבה הריאה נמצא דהיא גופה אינה אסורה אלא מספק ושוב כשנתערב טעמא בשאר האוכלים ואין ידוע אם נתבטל ברובה דהיתרא הרי איכא ס"ס. מיהו בהא נמי איכא למשדי ביה נרגא דאיברא דאיכא תרי ספיקי מ"מ הו"ל חד ס' בגוף וחד בתערובת ולא מהני כמ"ש מרן הק' ז"ל /ביו"ד/ בסימן ק"י ס"ט ספק טריפה שנתערב באחרות כלן אסורות עד שיהא בהיתר כדי לבטל האי' דכיון שספק הראשון היה בגופו אין להתירו מס"ס ע"כ. וזוהי שיטת ר"י בעל התוס' דכתבו בריש ביצה דלא מהני ס"ס להקל אלא בב' ספיקות הבאות מכח ב' תערובות ושי' זו תפסו רוב הפוסקים ז"ל. איברא דהך שיטתא נקנית בשלשה דרכים. חדא של הרב התרומה דהכל תלוי באם הספק הראשון אסור מדאורייתא דהיינו כגון ספק טריפה אז תו לא מהני ס"ס ואפילו התערובת הב' אסור אבל אם הס' הראשון אין אסור אלא מדרבנן אז מהני הס"ס בכל גוונא ואפי' לא יהיו ב' הספקות דומין זל"ז לא איכפת לן ופי' דהיינו דקאמר ר"י דבעי' ב' ספקות הבאות מכח ב' תערובות משום דהשת' אפי' הס' הראשון דהיינו התערובת הא' לא היה אסור אלא מדרבנן. השנית שי' הרשב"א ז"ל דבעי' שיהו ב' הספקות שוין לעולם ודומין זל"ז אבל בגון /כגון/ חד ס' בגוף והב' בתערובת לא שרי' אפי' לא יהא הס' האי אסור השתא אלא מדרבנן כיון שעיקר מה שאנו חוששין הוא אי' ד"ת. והג' היא דעת הרא"ה ז"ל בבד"ה דמודה להרשב"א היכא דהס' הא' אסור לגמרי מדאו' אבל אם אינו אלא מדרבנן לא איכפת לן שיהו הספקות שוין וכמו שביאר כ"ז בארוכה הרב פר"ח ז"ל בסי' הנז' ס"ק מ"ו ע"ש. נמצא דבנד"ד כל אפיא שוין דלא מהני ס"ס כדנא ל"מ לשי' הרשב"א שהרי הס' הראשון הוא בגוף התרנגולת אם היא טריפה והשני בתערובת ולא מיקרי ס"ס כלל אלא אפי' לשיטת הרא"ה וב"הת הרי הס' הראשון הוא ס' טריפ' דאסור מן התורה ותו לא מהני אח"כ הס' הב' שעל ידי תערוב' וכ"ש למ"ש הפר"ח שם (אלא שאח"כ בקיצו' הכללים העלה להיפך וכשי' הראשו' ז"ל) דאפי' אם הס' קמא אינו אלא מדרבנן גרידא ואין בו עיקר חששת ד"ת אלא שהוא מהדברים שאסורים מדרבנן אפי' בס' כגון דשיל"מ =דבר שיש לו מתירין= בההו' נמי לא מהני חד ס' בגוף וחד בתערובת דלא מיקרי ס"ס כלל. ואף על גב דלא נודע הס' קמא רק אחר שנתערב אפ"ה העלה שם בס"ק מ"ז דלא מהני ע"ש א"כ ה"נ אף על גב דלא נולד הס' בגף השבור עד אחר שנתערבו באופן דבאים ב' הספקות ביחד אפ"ה כל כה"ג דס' חד בגוף והב' בתערו' והס' קמא הוא ס' אי' דאורייתא לכ"ע אין להקל מכח ס"ס אמנם באנפא אחרינא נראה דהיטב הדק הך סבא דמשפטים והספק ספיקא דקאמר היינו בגופו של אי' וזה ממ"ש מור"ם ז"ל במפה /ביו"ד/ סי' נ"ג בנמצא הגף שבור וא"י אם קודם שחיט' או אחר שחיטה דיש להכשיר מכח ס"ס ס' נשבר מחיים או אחר שחיטה ואת"ל מחיים שמא לא ניקבה הריאה. איברא דמרן ז"ל מחמיר שם משום דסבר דהנך ספיקי בין ס' מחיים בין ס' אם ניקבה הריאה מינכרן ע"י בקי והילכך הו"ל ס' הבא מחמת חסרון ידיעה דלא מיקרי ס' אבל אם היה איזה ס' אחר גמור הוה מודה מרן. ואמנם לדידן לדינא כבר העלו כל האחרונים דכיון דהאידנא לא סמכי' אבדיקה דילן כלל נמצא חומרו קולו דהשתא תו לא מיקרי חסרון ידיעה שהרי אפי' חכם גדול ובקי בבדיקה אינו רשאי לסמוך על בדיקתו והו"ל כמי שאינה לפנינו והוי ס' גמור וכמ"ש הפר"ח בכללי הס"ס כלל י"ז ע"ש. הנה כי כן אף על גב דבמאי דקמן ליכ' להסתפק אם לאחר שחיטה שהרי ראינו שכבר חזר ונקשר מכל מקו' עדיפא מינה איכא ס"ס מאחר שלא ראינו השבירה היכן היתה וכיצד היתה וי"ל ס' אם היה רחוק מן הגוף כשיעור ואת"ל קרוב היה שמא לא ניקבה הריאה. ולפי' שי' מרן ז"ל שם איכא תלתא ספקי ס' רחוק או קרוב ואת"ל קרוב שמא לא היה בו עוקץ דלשי' מרן כל דליכא עוקץ לא חיישי' ואף את"ל היה בו עוקץ שמא לא ניקב' הריאה ואף על גב דהני ספיקי לא מתהפכי דהא את"ל ניקבה הריאה היא טריפ' ותו ליכא לאסתפוקי עכ"ז ל"מ למה שהעלה הפר"ח ז"ל בסי' הנז' דהוראה זו תהא נטולה מן היהודים אלא לעול' לא תיפוך ואפ"ה ס"ס הוא אלא אפי' לשי' כל האחרו' ז"ל דכל דלא מתהפכי לא מיקרו ס"ס ואין להקל וכדבריה' העליתי בעניי בחדושי לי"ד ודלא כתנא דבי חזקיה במ"מ עכ"ז בכל כ"הג לכ"ע אף על גב דלא מתהפכי לית לן בה דדמי' לההיא דמייתי הר"ב ש"ך שם משמיה דמוהרמ"ע ז"ל בתשו' דמקשי אההיא דצפורן של ארי ס' עאל ס' לא עאל ואת"ל עאל דילמא לאו מיד הארי הוה אלא בכותל נתחכך דאינו מתהפך ותי' דהתם מהיכא תיתי להסתפק אם הוא מיד הארי אא"כ נכנס בודאי וא"כ מתחלה צריך אתה לדון ולדעת אם נכנס כלל או לא ושוב תאמר את"ל נכנס כו' ע"ש ובכל כ"הג מיירי רוב אותם הראיות שהביא הפר"ח לסיועי לסברתיה לכי תידוק בהו וכאש' הוכחנו בחידושינו שם. א"כ ה"נ מהיכא תיתי לאסתפוקי בנקיבת הריא' אם לא ע"י שנשבר הגף דהא לא אשתכח שום ריעותא בריאה עד שתסתפק עליה אלא בגף הוא שנמצא הריעותא א"כ מתחלה צריך אתה לדון ולדעת היאך האי הריעותא של הגף אם היה בענין שיוכל מעיקרא להזיק לריאה או לא ושוב תאמר את"ל שהיה בענין שיכול להזיק שמא לא הזיק והילכך אף שלא תוכל להפכו מיקרי שפיר ס"ס. ושוב מצאתי שכ"כ להדיא בענין זה הר"ב ש"ך בכללי הס"ס שלו כלל ט"ו ע"ש. 
ולרווחא דמלתא י"ל דאפי' לפי שי' מרן ואפי' נחשוב זה לחסרון ידיע' ולאו שמי' ס' אפ"ה היכא דנאבד מיהא ולא יכלו לעמוד עליו ולברר היכי הוה יש להקל אפי' לדידיה מכח ס"ס בגוונא אחרינא והיינו כנודע דאיכא מרבוותא דסברי דליכא שום חשש אי' בנשבר הגף אפי' נשבר סמוך לגוף ממש ואפי' יש בו עוקץ וליכא שום חששא אלא בנשמ' דוקא וכמ"ש בש"ס וזוהי שי' קצת גאונים דמייתי בהגה"מ ובמרדכי וכ"נ מסתמיות דברי הרמב"ם ז"ל כפי' מה"ש. ואף על גב דלמעשה אנן בדידן יש לנו להחמיר בשל תורה ולחוש לדברי הרא"ש ז"ל בתשו' דבנשבר ויש בו עוקץ יש לחוש כמו בנשמט וכמו שפ' מרן שם. מ"מ סברא זו יכולה היא שתרחם בכ"הג באבידה שלא מדעת מכח ס"ס כה"ג שמא השבר היה רחוק מן הגוף ולא היה בו עוקץ כלל ואת"ל קרו' ובעוקץ דילמ' הלכה כמ"ד דאפי' בכי ה"ג ליכא למיחש לה שרייא בלא בדיקת /בדיקה/. 
ואם לחשך אדם דס"ס כיון דספקא דדינא הוא יהא נחשב כס' חסרון ידיעה ליתא דמידי הוא טעמא אלא לפסק מרן הקדוש ז"ל הרי הוא עצמו אף על גב דבס' חסרון ידיעה הסכים דלאו שמיה ס' ספקא דדינא מיהא בפי' אתמר בדבריו במקומות הרבה דספקא הוא וכן נר' מכמה פו' ז"ל וכמו שהוכיח במישור הר"ב משאת משה ז"ל בח"א סי' א' ע"ש שהאריך הרחיב ברוב תבונתו לקיים ולאשר דבר זה דלא כדהוה משמע ליה מדברי מוהרשד"ם ז"ל ע"ע. ברם כשאני לעצמי רואה אני שלא היה צריך הרב הנ' לבא בארוכ' כ"כ לא לצורך גופו ולא לצורך מקומו כפי מ"ש שם שלא הביא שום חולק בדבר זולת מוהרשד"ם כפי מה שרצה להבין בכונתו ואני עני ואביון לא מצאתי שום משמעות בדברי מהרשד"ם למה שהבין הרב דז"ל מהרשד"ם נר' בעיני כו' דאע"ג דפלוג' דרבוותא הוי ס' מ"מ לא דמי דבס' נזירות דאמרינן דאזלינן ביה לקולא אינו אלא בס' גמור כו' דלכ"ע א"א לידע אם חל הנדר אם לאו לא הוי נזיר אבל בנ"ד הרי לד' הרבה מרבוותא הוי נזיר ואין בו ס' כז' ע"ש. הרי בהדיא שפתי דעת מוהרשד"ם ברור מללו דאע"ג דפלוגתא דרבוותא ס' הוי כו' ש"מ דאיהו נמי אזיל ומודה דלכל דברות ולכל אמירות ס' דפלוגתא דרבוו' הוי ס' גמור ככל שאר ספקות ודינו סובב הולך אל עמק שוה לבית הספיקות דבדאו' לחומרא אי ליכא ס"ס ובדרבנן לקולא אבל גבי נזיר דוקא הוא שרצה לחלק הרב ז"ל וטעמו ונימוקו עמו דהא הך דס' נזירות במחלוקת היא שנויה בפ"ק דלר"ש דינו שוה לכל מילי דאו' להחמיר ור"י סבר דשויא היא דא ולאו למימרא דכללא הוא דאגמריה רחמנ' למשה דסתם נזירות להקל אלא דאזיל ר"י בתר אומדנא וסבר דודאי לא מח... ת /מחית/ איניש נפשיה אספק' ולא מידי קביל עליה ומכח זה אמ' שם בגמ' /נזיר דף/ ח' דהיכא דנחי' ע"כ לנזירות במקצת כגון דאמ' ה"נ =הריני נזיר= מלא קופה דאפי' רואין אותה מלאה דלועין ה"ז נזיר קצת א"כ במאי ליסלקיה מניה וה"ז נזיר לעולם אפי' לר"י ולא אמרי' בהא ס' נזירות להקל אלא הדרי' לכללין ככל אי' תורה. מעתה מכח זה הוליד מוהרשד"ם הך חילו' דכיון דשמעי' דכל טעמיה דר"י אינו אלא משום דאזיל בתר אומדנא דלא מחית אניש נפשיה אספקא א"ב איכא למימר דדוקא כשהוא בענין שאמר דבר שיש בו ס' גמור דא"א להתברר לכ"ע בהא הוא דאמדינן דעתיה דלא מחית נפשיה אספקא אלא הוציא דבריו לבטל' ויודע הוא שהם דברי בטלה ושאין שום אדם יכול להכחישו שאם היה מתכוין לקבולי עליה באמת לא היה מוציא דבריו בל' מסופק באזני כ"ע דליכא שום אדם שיוכל לומר יש בודאי בל' זה ל' נזירות. אבל הכא הרי לדעת הנהו רבוותא הרי הוא נזי' ודאי והואיל ומחית נפשיה אליב' דהנהו רבוותא הרי מחית דהכא לא שייך אומדן דעתא דמאן אמר לן דאיהו לא ידע סברת המחמירין ועל דעתם קביל דמאן פסיק ליה דלית הלכתא כוותייהו וכיון דמחית מחית שאין זה להחזיק ממון שיכול לטעון קי"ל. כן מוכח בבירור מתוך דברי מוהרשד"ם שדעתו לחלק בין ס' נזירות לשאר מקומות וכל מה שפלפל עליו הרב מהרמ"י והקשה ג"כ מדידיה אדידיה לק"מ. ושוב ראיתי דהרב גופיה בתר דשקיל וטרי טובא והאריך להק' עליו לבסוף כתב ואולם אשר אני אחזה בד' הרשד"ם דודאי אזיל ומודה דס' דפלוג' חשיב ומעלי כו' וההיא דס' נזירות לא אמרה אלא להחמיר דמאחר דס' נזירות להקל חידוש הוא שהרי נזירות דאו' אין לך בו אלא חידושו וכל כמה דמצי' למעוטי ממעטי' ומסתיין דנימא דהיכא דאתמר אתמר כו' ע"ש ועמו המליחה אי מהא לא אירייא דמה בכך דחדוש הוא אטו כי אמור רבנן ספק נזירות להקל בפי' אתמר ס' במציאות כי תאמר נפשך ר' אין לך בו אלא חידושו והיכא דאתמר אתמר היכא דלא אתמר לא אתמר אדרבא סתם אמרו ס' נזירות להקל וכל מאי דמקרי בעלמא ספק יכול ליכנס בכלל הזה וכיון דאודית לן דבעלמא בכל התורה גם ס' דפלוגת' הרי הוא ככל הספיקות מהיכא תיתי להוציאו כאן מן הכלל הזה כל היכא דליכא טעמא וחששא דלחלק יצא. אולם ע"פ האמור ניחא טובא. והן אמת דמהרשד"ם גופיה לא פסיקא ליה הך חילוקא כי אין לה סמוכות דאף ע"ג דזכר לדבר איכא מהסוגייא דלעיל וה"נ מדברי הר"ם במז"ל פ"ד דין י"א. איכא קצת סייעתא ע"ש מ"מ יש לדחות ולחלק הילכך הרב ז"ל גופיה לא ברירא ליה והיינו דכתב אח"כ ואפילו את"ל דודאי כה"ג ספק נזיר מקרי כו' ע"ש. באופן דלפי הנר' לא עלה ע"ד מהרשד"ם מה שרצה לפ' בכונתו הר"ב מ"מ אלא איהו נמי שפיר סבר דס' פלוג' הרי הוא ככל שאר הספקות. 
הגם הלום ראיתי אחרי רואי שם להרב משה אמת דעלה ונסתפק בענין תיקו דתלמודא אי דמי לס' בפלוגתא ומתחלה רצה לומר דלא שנא והא נמי ספקא חשיב ומזה הוליד דתרי תיקו דאו' לקולא כמו ס"ס דעלמא ורצ' להוכיח כן מדברי הרא"ש ז"ל דמציעא גבי ח"נ =חצי נזק= צרורות ושוב כתב שמצא כן בבירור להר"ב יבין שמועה ז"ל בכלל רפ"ח דתרי תיקו דאו' לקולא והאריך שם לדחות ראיותיו דהנהו לאו מן השם נינהו ואלא מיהא מדברי הרא"ש הנ"ל הסכים דשמיה מתיא. ושוב סתר בניינו מדברי הרמב"ם ומרן ז"ל בי"ד סי' רל"ח דסברי דכל כי הא דסלקא בתיקו לא חשיב ספקא ואהדר שם למיהב טעמא ולחלק דלאיי ל"ד ס' פלוג' לס' הבא מחסרון ידיעה דרוב טעמי בעי הס' הם הקיפוהו דהללו מתירין ומראים טעם לדבריהם והללו מטמאין וטעמם עמהם לא זו הדרך בספק דחסרון ידיעה בבדיקה ודכוותה דאי אפשר למיקם בה כל עיקר דודאי אינו בסוג הס' ומזה הצד הוא ס' דתיקו דהבא לצדד בו הוי כמו חסרון ידיעה כו' ע"ש ובאלף מחילות נלע"ד כי הרב ז"ל לא יצא י"ח עיונו הזך בפרט זה דודאי אחר שחקר ופשפש ומצא כח יפה לומר דס' דדינא דפלוגתא ספיקא איקרי תו לא הוה ליה להסתפ' בתיקו מאי הוי עלה דפשיטא דה"ה וכ"ש הוא ומה שטרח לאסבורי הינלן מלתא בטעמא נהפוך הוא ותדע בספק חסרון ידיע' גופיה הסכימו כל האחרונים ז"ל דהשתא דאין אנו רשאין לסמוך על בדיקתינו תו לא מיקרי לדידן ספק הבא מחסרון ידיעה שהרי אפילו חכם גדול ידיו לו אסורות וזו כאן כנטול דמי וכדלעיל. אמור מעת' השתא ומה בס' הבא מכח פלוג' דרבוותא שאילו יעמוד אילן שכחו יפה לעיין בעומק חדרי התלמוד אולי יוכל להכריע מתוך עומקא דתלמודא אי הלכתא כמר או הלכתא כמר כי אין לדיין אלא מה שעיניו רואות ואין נושאים פנים בתורה דנמצא דמה שאנו מחשבים לדין זה בס' הוא ממש מחסרון ידיעתינו והשגתנו שאין אתנו יודע עד מה להכריע בין ב' הטעמים ועכ"ז פשטה הרב ניהלן שאין זה חשוב חסרון ידיעה אלא ס' מיקרי א"כ כ"ש וק"ו מאי דאסיקו בגמרא בתיקו שאפי' יסכימו כל חכמי לב וימצאו אלף אלפי טעמי' למפשט לההיא בעיא דסלק' בגמ' בתיקו שומע אין להם והמה מהבל יחד ולא משגחינן בהו והתיקו אדוכתיה קאי דכיון שהם ז"ל אמרו דקאי בתיקו א"א למפשטה בשום פנים עד שיבא מורה צדק נמצא שאין ס' זה בא מחסרון דעתינו אלא משום דרבנן אחדו דשא באנפנא ואילו אמרו במופל' ממך אל תחקור דהך מלתא לית לה ברירה עד דמטו רגלין רגלי מבשר איש תשבי וא"כ פשיטא דלא גרע ודאי מההיא דכתבו האחרונים וכדלעיל. ואלא האמת דהיינו תיקו היינו ס' דדינא ומיהו אף על גב דקושטא הכי דתיקו ובעייא דלא איפשיטא נמי כלן שוין לטובה וספיקי מיקרו לא מהנו אלא למימרא דאי הוו בדרבנן נקטינן להקל ואי הוו בדאו' אי איכא למשכח באותו המציאות שאנו באין לדון עליו שום ספק אחר מבחוץ נדון אותו בס' סיפקא /ספיקא/ כל שיהא הס"ס בנוי כדינו וכמשפטו. אבל לאו למימרא דאי איכא בתלמודא גופיה תרי תיקו או בעיי דלא איפשיטו זאח"ז שנדונם בס"ס להקל דכל דאדכרו התרי ספיקי בגמרא לא מיקרו ס"ס ואף על גב דספקא הוא מ"מ תרוייהו כחד ספק חשיבי ולא מיקרו ס"ס. וכבר קדמני ועמד ע"ז ובירר וליבן הדבר חד מרואי פני המלך מלכו ש"ע הוא הרב מופת הדור כמוהר"ח ן' עטר ז"ל בחידושיו על י"ד סי' כ"ד ס"ח גבי הנהו בעיי דש"ס תחת העור ותחת צמר המסובך כו' דכלהו בעיי דלא איפשיטו בגמ' וא"כ משמע דאיכא ס"ס ואשכחן דהרמב"ם ומרן ז"ל פסקו בכלהו לחומרא ע"ש ובריש סי' ל' כי על דבריו אין להוסיף. נקוט מהא דאותם הראיות שהביא הרב ח"מ ברישא להוכיח מהרא"ש ומהר"ב י"ש דתרי תיקו לקולא מוכרחים אנו לומר אדוני משה כלאם דמההיא דהרא"ש אין ראיה כלל דהתם לגבי ממון ולעולם כל ס' קולא לנתבע והיכי פשיט מר איסו' מממונא ומה שהביא מל' הר"ב י"ש חפשתי ולא מצאתי מלה כדנא בס' י"ש אשר בידו /בידי/ רק תיקו דאו' לחומרא ובדרבנן לקולא אבל תרי תיקו לא נזכרו שם לא בסי' רפ"ח שהביא הרב ולא במקום אחר מספרו. ואפ' דלא בעא מימר מהרמ"י דהי"ש כתב בפי' הא מילתא דתרי תיקו אלא דמדכתב שם הרב ז"ל דתיקו דרבנן לקולא מינה יליף מהרמ"י דלדידיה... ה /ה"ה/ והוא הטעם לתרי תיקו דאו' (ומיהו לשונו לא משמע הכי ממ"ש אח"כ ע"כ) אלא דא"כ לא עלה דמיונו יפה לפע"ד וכדאמרן. ומיהו לעולם דס' מיקרי וקושטא הכי וכדמוכח מדברי הרמב"ם ומרן ז"ל גבי גלודה כדאי' בסי' נ"ט ע"ש אבל היכא דתרי מנייהו רבנן אדכרו להו בסוגיא להדייא לא חשבי' להו אלא חד ס' וכדמוכח מדברי הרמב"ם ומרן גופייהו גבי חלדה כדאמרן. והילכך גם מאי דמייתי הר"ב ח"מ מסי' רל"ח אף היא לא תברא דהדמין יתעבד דהתם נמי כה"ג הוא דאדכרו תרוייהו בש"ס. אבל לעול' בין בתיקו בין בבעיא דלא איפשיטא ובכלהו ספיקי דדינא כי איכא לצרופי בהדייהו ס' אחרינא הוי ס"ס גמו' ולהקל וה"נ כתב עוד מרן הק' ז"ל בא"ח סי' תל"ז וז"ל דאע"ג דדחי בגמ' הא דר"נ כתב הר"ן דכיון דפשטה ר"ן ובדרבנן הוא נקטי' כוותיה וכ"פ הרמב"ם והרא"ש והכי נקטי' ודלא כהגה"מ שכתבו דר"מ ושאר גאונים חולקים בזה ופו' דכל תיקו דאי' לחומרא ואפילו בשל סופרים עכ"ל. 
הא ודאי לא תעזו' נפשי לשאול כי נוראות נפלאתי מהרב מהר"מי באתר דתלה זייניה לעמוד על שרש דבר זה מתוך הפו' למה זה העלי' עין ועש' עצמו כאלו לא ידע את יוש"ב תהלות ישראל הוא פטיש החזק הפר"ח ז"ל כי לא א' ולא ב' גילה דעתו בפירוש כל בתר איפכא שכ"כ בהדיא בר"ס כ"ט ובסי' ל' סק"ב ובסי' ק"י בכללי הס"ס דכל ס' דדינא ודסלקא בתיקון /בתיקו/ או דמיבעיא בגמ' ולא איפשיטה אף על גב דמדאו' חשוב ס' מ"מ הואיל ומדרבנן מיהא אסיר ודאי ספקו כודאו ואינו נכנס בגדר הספקות להקל לא בחד ס' בדרבנן ולא לבנות ממנו ס"ס בדאו' ודלא כמוהריק"ש ע"ע. ומוהרח"י שתיק מיניה כאילו לא בא בכתובים. ברם קושטא הוא דכבר בא חכם שכנגדו חלוק עליו הוא הר"ב פר"ת =פרי תאר= הנז' וכתב עליו בסי' ל' שדעת זו מרוחקת דהא כיון דמה שאנו אומרים לחומרא הוא למאי דקי"ל ס' דאו' לחומרא א"כ מדין ס' אתינא עליה והאריך לסתור כל ראיותיו של הפר"ח ע"ש ובסי' נ"ט גבי דין הגלודה כתב ומ"ש הפר"ח בפשיטות ע"ד הרמב"ם שאין דבריו נכונים אני אומר אין דבריו נכונים ולא שרירין ולא קיימין כי מה כחו לדבר נגד גאוני עולם בלא כח ולא ראיה כו' ואם הוא סובר דס' התלמוד לא הוי ס' כרמוז בדבריו כבר כתבתי בסי' ל' שאין בפיהו נכונה וס' מיקרי ואדרבא מדברי הרמב"ם דהכא תבריה לסתור ולנתוץ כלליה אשר בנה וכדברי מהריק"ש עיקר וזה לך האות לחזק דברי מהריק"ש מדברי הרמב"ם ז"ל ע"ש. 
איברא דבסי' ק"י בכלל א' מייתי הרב פר"ח ז"ל ל' הר"ן ז"ל דבפ"ק קדושין גבי נתן הוא ואמרה היא דאמרי' התם בגמ' ספקא הוא וחיישי' מדרבנן וכתב עלה הר"ן והאי לישנא מספקא לי טובא דכיון דס' הוא הו"ל ס' דאוריי' והיכי קאמר דחיישינן מדרבנן כו' והרמב"ם כתב כו' עד וצ"ע ע"כ ומהריב"ל ז"ל בח"א סי' י"ן הבי' ל' זה של הר"ן כו' ואני אומ' דאין ודאו של מהריב"ל מוציא מידי ספקו של הר"ן כו' והדבר ברור דמאי דנסתפ' הר"ן הוא משו' דהוי ס' דדינא והו"ל כס' הבא מחמת חסרון ידיעה דלא מיקרי ס' כו' עד ודלא כהריב"ל ע"ש אשר מזה היה נראה דהר"ן ז"ל היינו תנא דמסייע ליה להפר"ח ברם אנן בעניותין כבר עמדנו ע"ז לפי קיצורנו בחידושנו על י"ד וכתבנו שם דברירותיה דמר ופשיטותיה לא שמיע לן אחרי נשיקת עפר כפות רגליו הקדושים דמדברי הר"ן מוכח להדייא דלאו בהך ספקא לחוד דנתן הוא ואמרה היא הוא דמספקא ליה כדי שיוכל הרב ז"ל לומר דהיינו משום שהוא ס' דדינא אלא האמת דבכל ספיקי אפי' אינם ספיקי דדינא נסתפק ס' זה שהרי כך כתב ולפי' אני מסתפק בכל ס' קדושין כו' אלא כונת דברי רבינו הר"ן לעד"ן באופן אחר והיינו משום דהרב סבור בעלמ' כשי' הרשב"א ז"ל דהא דס' דאו' לחומרא מדאו' הוא וכדמוכח מדבריו דהתם בסו' פ"ק דקדושין ובתשו' סי' ט' כאשר הוכיח הפר"ח גופיה לעיל והילכך הכא קשיא ליה עפ"י דרכו הך לישנא דאמור הכא בגמ' ספקא הוא וחיישינן מדרבנן ובתחלה רצה לתרץ דהכא גרע מכל שאר ספיקי והכא מדינא דאו' פשי' לן דלא הוו קדושין כלל כיון דאמרה היא וליכא ס' דאו' כלל אלא שחכמים החמירו בדבר ועשאוהו כס' קדושין משום חומרא דערוה וז"ש בגמ' וחיישינן מדרבנן. אלא שמצא בדברי הרמב"ם שכתב ה"ז מקודשת מס' ותו לא אלמ' משמ' מזה דליכא שום הפרש ושינוי מהך ספקא לשאר ספיקי ומעתה הדרא קו' דהיכי אמרינן וחיישינן מדרבנן בשלמא לשי' הרמב"ם ניחא דכלהו ספיקי נמי מדרבנן נינהו ואפש' לומר אליביה דהיא גופא קמ"ל ש"ס הכא וללמד על הכלל כלו יצא דנילף מינה בעלמא דכלהו ספיקי ליכא בהו אלא מדרבנן אבל לשיטתיה קשיא. והילכך הדר ובעא מימר דאה"נ שגם ס' זה דאמרה היא הרי הוא ככל שאר הספקות וכדמוכח מל' הרמב"ם ואה"נ דבעלמ' כלהו ספיקי דתורה אסירי מן התורה לפום שיטתיה ברם הכא חידושא חדית לן תלמודא דכלהו ספיקי דקדושין מיהא שנין משאר ספיקי דעלמא דהנך דקדושין לית בהו אלא מדרבנן דאילו מדאורייתא שריין דהעמד אשה על חזקתה דבחזקת פנויה היתה ואי לאו משום חומרא דערוה אה"נ דאפילו מדרבנן הוו שריין משום גדולה חזקה אבל מפני חומר שבה החמירו בהו מדרבנן. ומיהו כל זה לא כתבו הר"ן אלא בתורת שמא ולפי המובן ממה שלא שינה הרמב"ם הל' מס' זה לשאר ספיקי דכתב בקדושין. ודילמא לאו הכי אלא לעולם ס' דקדושין נמי אסירי מן התורה ול"ד לתרי ותרי דהתם דב' אומרים נתקדשה וב' אומרים לא נתקדשה אין לנו שום ודאות דאתעביד בה מעשה כלל הילכך מוקמינן אחזקתה משא"כ בכל שאר ספיקי דקדושין דודאי אתעביד בה מעשה אלא דמספקא לן אם יש כדאי באותו מעשה לקדשה בהא דילמא תו ליכא למימר אוקמא אחזקתה דהא אתרע חזקתה כ"ש דק"ל דאתתא דייקא כו' ואי משום לישנא דתלמודא דקאמר חיישינן מדרבנן דילמא כדמעיקרא דדוקא בהך קאמר בגמרא דאינו אלא חומרא מדרבנן אלא דמלישנא דהרמב"ם לא משמע ליה הכי. ושוב הביא לשון הרי"ף בבעיא דרב מרי דקאמר והו"ל ס' דאורייתא ולחומ' דמשמע מלשונו דלא כמו שרצה לומר דספיקי דקדושין אינם אלא מדרבנן משום חזקה דהא הרי"ף כתב והו"ל ס' דאו' נמצא שדרכו הראשון לא סליק ליה מפני משמעות לשון הרמב"ם והדרך הב' נמי לא בריר ליה מפני לשון הרי"ף והיינו ספיקי דהר"ן כן נלע"ד כוונתו וכך הבין מוהריב"ל ז"ל ויפה העלה להחמיר כמשמעות דברי הרי"ף. באופן דעפ"י האמור ליכא מדברי הר"ן שום דמות ראיה למה שרצה לחלק הפר"ח לדעתו מס' דדינא לשאר ספיקי. 
הדרן עלן לדברי הר"ב מ"מ שם דבתר דפשטה מכמה רבוותא דס' דפלוג' ספקא הוא בשאר ספיקי דמציאו' ותולין בו להקל בס"ס סמוך לחתימ' מצא סתר אמנה מדברי מוהרר"א אלפאנדרי בס' אליהו דמייתי משמיה דגברא רבא הוא הרב הגדול מוהרדב"ז ז"ל בתשו' סימן ר"ה דכל ס' בפלוג' אינו בסוג ס' כלל וכתב הרב שאין ספרו מצוי אצלו ומ"מ הסכים דלא כוותיה מצא כי הן רבים הסו' דהוי ס' גמור ע"ש. ואני אומר דודאי גם דעת מוהרדב"ז ז"ל ככל הנך רבוותא דסברי דס' דדינא ס' הוא וכמו שהובחנו /שהוכחנו/ שהוא דעת הרמב"ם ז"ל ונודע דמוהרדב"ז מסתמ' זה דרכו לימשך אחר סברות הרמב"ם ומה גם דהכי מוכח מכמה מקומות מספריו הקדושים שהרי בתשובותיו החדשות ח"ב סימן תש"ה אייתי התם ס' דדינא גבי סרכא שמא היתה וניתקה ושמא בעצם ובשר היה שיש מכשירין והיקל בזה מכח ס"ס ע"ע. ועוד לו בח"א מהנז' סימן תק"פ כתב לסתור סברת הרוצה לסמוך בזה"ז להקל בס' ערלה משום ס"ס דשמא אינה ערלה ואת"ל ערלה שמא הלכה כדברי הרמב"ם בפירושו דאין ערלה במה שנטע הגוי וסתר הרב סמך זה באמרו שדבריו דבפי' לאו דסמכא נינהו לפי שכתבו' חזר בו ע"ש. דוק מינה הא לא"ה אלא שהיה מקום לסמוך על דבריו שבפי' היה מודה הרב שנוכל להקל בכח ס"ס כיוצא בזה ש"מ דס"ל דס' דדינא איקרי ס'. עוד מצאנו להרב ז"ל בחבורו על ס' היד להרמב"ם ז"ל בה' מ"ס פ"ב גבי בעיא דר"פ דנקיט לה בקניא דעלתה בתיקו דהק' שם על רבינו דכיון דסלקא בתיקו אמאי פ' בה לקולא והלא אי' תורה הוא ואיכא לתרוצי כו' ע"ש. הרי דאילו הוה תיקו באיסו' דרבנן לא הוה קא קשיא ליה כלל בהכרח תצטרך לומר שגם הוא ז"ל סבר כשאר הפו' דתיקו דרבנן נקטי' להקל ככל שאר ספיקי דרבנן וממילא ה"ה תיקו דאורייתא היכא דאיכא להצטרופי בהדיה ספק אחרינא דהו"ל ס"ס ולהקל כמ"ש. האמנם כדי לעמוד על כונת מוהרדב"ז בההיא דסימן ר"ה צריכין אנחנו להקדים הקדמה אמיתית דכל האי דאמרינן דאפילו ס' דדינא ס' מיקרי היינו דוקא היכא דהס' הוא ס' באמת דהיינו ס' שקול כגון תיקו דא"א לנו בשום פנים לדעת אמיתות הדין שהרי התלמוד סגר ואין פותח אלא דלענין מעשה אם הוא דאו' אית לן למיזל לחומר' ולא משורת ועומק הדין אלא מספק' וה"הנ בעיא דלא איפשיטא בתלמודא. ובגדר זה ג"כ היכא דפליגי תרי תנאי או תרי אמוראי יחידאי בש"ס ולא איפסיקא הלכתא בגמרא לא כמר ולא כמר וה"נ לאו מכללא איתמר למיהוי בכללי שמנו חכמים לצדיקים כגון ר"מ ור"י הלכה כר"י או אביי ורבא הלכה כרבא וכיוצא אלא הנה הנם מאידך רבוותא שלא מצינו מפורש עליהם שום כלל כגון אלו היינו ס' דדינא דלא סמיה בידן לברורי וה"נ ממילא תחת סוג זה היכא דפליגי בדין אחד שני פו' ששניהם מפורסמים ושאר הפו' לא גילו דעתם באותו פרט לא לאסור ולא להתיר היינו נמי ספק שקול אבל היכא דלא הוי ס' דדינא למי שבקי בכללי התלמוד ובדרכי ההורא' וידו רב לו לאסוקי שמעתתא בהך דינא לפום כללין לאסור או משום דרבים אשר אתנו דסברי הכי אי ברוב בנין או ברוב מנין וכיוצא אף על גב דאיכא נמי מאן דסבר איפכא להיתר לא מפני זה יוכל המורה להורות את בני ישר' דהך מיקרי ס' דדינא ואי מצאה ידו די השיב ס' אחר לדונו בס"ס ולהקל דהא ודאי כל כה"ג דבטלה דעת המתיר ברוב בנין או רוב מנין וכיוצא אין זה ס' דדינא והרי עובר המור' על לא תוכל להתעלם ואיך יכול לכפות פסכתר על האמת. ואם המורה הזה לא ידע מהך כללא או מהך רוב' דאיתיה קמן היינו ודאי חסרון ידיעה ולאו מן השם הוא דפשיטא דדעת שוטים לאו שמה דעת. וכן בדין דהא אפי' בשאר ספיקי דמציאות וכיוצא לא מיקרו ס' אלא בהיותו שקול שיש צדדין לכאן ולכאן ועיין בפר"ח ר"ס כ"ט ובהא ודאי צדדין אסורין והשתא בכה"ג הוא דאיירי הרב מוהרדב"ז שם בסי' ר"ה ששאל השואל על אחד שהביא גט והיה צ"ל בפ"נ ובפ"נ והוא ס' פסול לעדות מהו והשיב הרב כי הס' היה שזה היה רגיל לגנוב ממון הנכרים וע"ז שאלת אם פיסולו מדאורייתא או מדרבנן ומפני שנסתפקת בדין עשית אותו ס' פסול הוי יודע שזה שגגה דלא אמרי' ס' להקל בו שום קולא אלא היכא שהס' נולד מעצמו כגון בא זאב ונטל ב"מ אבל הס' מחסרון ידעתנו הדין לא נקרא ספק כלל וכ"כ הגאונים גם האחרונים וכן בדין שאין לך דין מן הדינין שאין בו ס' ידיעה הפסק מצד המחלוק' וא"כ את הכל ס' וניזיל בכלם להקל וא"כ תתבטל התורה ודיניה א"ו לא אמרינן כו' ולענין הדין הדבר ברור דגניב' נכרי אסור' מן התור' כו' ע"כ מוכח דכונתו כדאמרן דאל"כ היכי אמר שאין לך דין כו' אטו בכל דין יש בו מחלו' שקול ותו היכי תתבטל התורה בזה אלא מוכח כדאמרן דלא בא לשלול אלא כה"ג דקושטא הוא שברוב הדיני' ימצא איזו סברא יחידית להקל או בתנאים או באמוראים או בפוסקים ובהא אמר מר שאין להחזיקו בס' דא"כ תתבטל התורה וכלליה ודיניה ובמקום אחר ג"כ מספרו הנז' מצאנו להרב ז"ל שביאר דבריו טפי והוא בסימן י"ט וז"ל זה טעות גדולה שהרי אם הרב בעל המעשה נסתפק בדין אין לו לעשות מעשה עד שיתברר לו הדין אפי' במלתא דרבנן ואף על גב דס' דרבנן לקולא ה"מ בדבר שהספק בא מעצמו אבל בספק שנפל מחסרון ידיעה בהא לא אזלינן לקולא וכ"כ ז"ל ע"ע הריאה שבא זאב כו' אבל אם נסתפקו בדין בעצמו לא אזלינן לקולא עכ"ל הרי דלא אמר מר אלא בדבר שיכול להתברר הדין דמש"ה קאמר שאין לו לעשות מעשה עד שיתברר לו הדין ואי בתיקו או כיוצא בזה היאך אפשר שיתברר לו הדין אלא מוכרח כדאמרן. 
ונחזור לדאתאן עלה דמלבד כלהו אנך רבוותא דמייתי הר"ב משאת משה ז"ל שם והוכיח מדבריהם דסברי להדייא דאפילו ס' דדינא הרי הוא ככל הספקות והם הגאון בעל תה"ד ומוהרשד"ם גופיה והמרדכי והא"ז ומוהרמ"א ז"ל וכמו שהוכיח ג"כ מתוך הסוגייא דפ"ק דע"ז בר מכל דין הרי הוכחנו וחזקנו הדבר בסמוכות של אור מרבותינו גדולי הפו' אשר מימיהם אנו שותים ומפיהם אנו חיים והם הרמב"ם והרא"ש הר"ן ומרן ומוהרדב"ז ומוהריק"ש ז"ל וכן דעת הגאון רבינו שמשון בס' כריתות דתיקו דאורייתא לחומרא ודרבנן לקולא. ואף על גב דאיכא מאן דפליג בודאי דהכי נקטינן והן אמת דלענין תרי פלוגתי דרבוותא אי דיינינן בהו ס"ס לא פסיקא מלתא דלפי מ"ש מוהריב"ל בח"ג סימן מ"א חשיבי תרווייהו לחד ס' דשם פלוג' חד הוא ורצה לדמותו לההיא דהתוס' בריש כתובות שם אונס חד הוא ואמנם בהא נמי רוב האחרונים מסקי דלא כוותיה וע' להר"ב שער אפרים סי' ע"ט ח"מ הא מיהא לענין דחשיב ס' כ"ע מודו ואפילו לדעת הרב פר"ח בכללותיו הרי איהו גופיה כתב שם דהא דאמרינן דספק' דדינא אינו נכנס תחת סוג ס' אינו אלא מדרבנן אבל מדאורייתא כל ס' אפילו ס' דדינא ובעיא דלא איפשיטא מן התו' מיהא ספי' הוי ע"ש. וכיון שכן בכגון נד"ד אפי' אליביה יש להקל שהרי כתב הוא ז"ל גופיה שם כלל ט' וכן הוא מבואר בב"י סימן פ"ג ומוסכם מכל האחרוני' דהיכא דאיכא ס"ס בענין שהוא מותר מן התורה אף דאסו' מדרבנן כל דאיכא בינייהו חד ס' לשרויי אף מדרבנן מותר לפום כללין דהו"ל ס' דרבנן ולהקל כגון הרינגאש שיש ספק אם נמלחו עם דגים טמאין דמותרים מטעם ס"ס ס' אם נמלחו עמהם או לא ואת"ל נמלחו שמא לא היה בהם שמנונית ואף על גב דמדרבנן מיהא אפילו ליכא שמנונית אסור מ"מ הא איכא חד ס' דמהני נמי מדרבנן שמא לא נמלחו עמהם כלל ע"ש וכן בדין דהא כיון דהס"ס מפיק מניה אי' דאורייתא מיהא מעתה לא נשאר אלא איסורא דרבנן ובחד ס' מהני להקל. וה"נ נימא ס' אם השבר היה רחוק ובלא שום עוקץ כלל באופן דלא מידי הוא ואת"ל היה בו עוקץ שמא הלכה כמ"ד דאפילו בעוקץ כשר כל שלא נשמטו. ואף על גב דהיינו ס' דדינא ולדעת הפר"ח לא מהני מ"מ מדאו' מיהא מודה הרב דחשיב ס' ופרח מניה אי' דאורייתא ואף על גב דנשאר לדידיה אי' דרבנן דס' דדינא מדרבנן מיהא ספקו כודאו הא איכא נמי חד ס' בדרבנן דהיינו שמא לא היה בו עוקץ ולא היה סמוך כלל. 
עלה בידנו דאהניא ליה שיטתיה לסבא דלכ"ע כל כה"ג יש להקל בפרט במקום פסידא בכח ס"ס. ואפילו אם גוף התרנגולת בעין אפילו לגבי דידה עצמה יש מקום לסמוך על ס"ס שבה ולהתירה וכ"ש אחר שנתבשלה ונתערבה עם אחרות ואינן ניכרות ואנו באין לדון על התערובות שההפסד מרובה. ומה גם כשאנחנו באים באר"ש לדון על תערובת הכלים דבכל חד מנייהו נמי לבר מן האמור אית ביה בהדיה גופיה ס"ס ואפילו תלתא ספיקי דהיינו ספק אם בלע כלי זה מאותו הספק טריפה דשמא לא היה בתוך כלי זה מגוף אותה התרנגולת כלל ואת"ל בלע דילמא לא בלע אלא ע"י תערובת רוב היתר והו"ל מב"מ =מין במינו= דמדאורייתא בטיל ברובא הרי תרי ס' דמהנו למפקע מנייהו אי' דאורייתא ואף על גב דאכתי איכא אי' דרבנן דאפי' מב"מ כיון שהטעם הוא לח בלח גזרו רבנן עד דאיכא ס' הרי איכא הכא נמי חד ספקא בדרבנן דשמא לא בלע אי' כלל דדילמא כשרה הויא וכה"ג לא מיקרי חד ס' בגוף וחד בתערובת דהתם טעמא דלא מהנו כמבואר בדברי הפוסקים ז"ל דהיאך נחזור ונתיר מה שאסרנו והכא אין אנו מתירין הס' טריפה גופיה אלא הכלי והכלי לא נאסר והרי א"א לכלי זה לבא לפניך אלא בב' ספקות וה"ז דומה למ"ש הפר"ח שם כלל י' ע"ד האו"ה ע"ש ומה גם להיות מב"מ דא"א לבא מעולם לידי נתינת טעם. וכ"ז אפילו בכ"ר =בכלי ראשון= וכ"ש בכ"ש =בכלי שני=. והני מילי לא צריכי אלא להעדפה. ובדידן הוה עובדא זה שנים שאירע מעשה כעין זה בעירנו בסעודה של מצוה שנמצא בתוך הסעודה גף אחד שנשבר וחזר ונקשר ולא ידעו אי סמוך הוה ואי הוה ביה עוקץ או לאו ולא הספיקו להביאו אצלי עד שנאבד העצם והיה שם הפסד מרובה מכח שהגדילו התערובות והכשרתי בכח הני ס"ס דאמרן. 
ומרובה מדת כח ההיתר בנד"ד דמלבד הס"ס דלעיל הא קמן דנמצא בו ביום בההוא חצר גופיה עצם גף ולמראית העין הוא באופן דכשר לכ"ע שהיה רחוק כשיעורו ואית לן למיתלי שזהו הנאבד אשר אנחנו מבקשים מתרי טעמי. חד מההיא דאי' בתלמו' ריש פסחים בההיא דאתא עכבר ושקיל על ובדק ואשכח פלוג' דר' ורשב"ג דתניא שדה שנחרש בה קבר הנכנ' לתוכה טמא נמצ' בה קבר הנכנ' לתוכה טהור שאני אומ' קבר שאבד הוא קבר שנמצא דברי ר' רשבג"א תבדק כל השדה כולה ופ' הרמב"ם ז"ל בפ"ב מה' חו"מ כר' שאני אומר כו' וא"צ בדיקה כלל אפילו אם לא ביטל וכמ"ש מרן שם ממנו נקח דה"נ כיון שנאבד שם גף ושוב נמצא שם גף יש לנו למימר בשיטתיה דר' גף שנאבד הוא גף שנמצא. ואפילו לשיטת מוהריב"ה ז"ל דלא פ' כר' אלא היכא דביטל דהיינו בספק דרבנן אבל בס' דאוריי' לא תלינן ה"נ הכי הוא אי משום דמעיקרא רעותא דגף אפילו בנשמט אינו אלא ס' טריפה משום חשש הריאה וידעו דשי' הרמב"ם דכל הספקות אינם אלא אי' דרבנן ואפילו לשי' הרשב"א ודעמיה דסברי דס' דאו' מדאו' הוא הכא שאני דאיכא ביה ס"ס וכדבר האמור ולכ"ע כה"ג לא אסיר אלא מדרבנן א"כ שפיר נימא כה"ג לכ"ע שאני אומר הנאבד זהו הנמצא. ואף על גב דהשתא נמצא חתוך לשנים ולא כן היה מקדם הא איכא למיתלי דע"י נפילה נשבר ונחתך או שדרסו עליו דרך הלוכן דומיא דסכין של שחיטה דתלי' בשיבר עצמות. זאת ועוד אחרת דאפילו לא הוה שייך הך טעמא דשאני אומר כיון דהגף זה נמצא בתוך אותו החצר עצמו שאין שם אלא אותן השכונות של הג' ב"ב ואינהו אמרי שזה להם כמה ימים שלא אכלו בשר עוף א"כ טפי איכא למיתלי שזהו הנאבד ממה שנאמר דאחר הוא ומימים קדמוניות וכ"ש אם ניכר בו איזה לחות ואף על גב דאיכא נמי חד נכרי בהדייהו ודילמא מדידיה הוא ואיהו לא מהימן מ"מ כיון דהוו תלתא ישראלים וחד גוי זיל בתר רובא ונימא כל דפריש מרובא פריש והכא ליכא משום קבוע דהא לא נולד הספק בעצם זה מהיכן בא ומה הוא אלא בתר דנייד ופריש ופשוט. והא ליכא למימר דמ"מ ניחוש דילמא מעלמא אתי שמא עורב הביאו בפיו מעצמא מההיא דקי"ל בפ' לא יחפור ובמ' ביצה כר"ח דאמר רוב וקרוב הולכין אחר הרוב דהכא כיון דנמצא בתוך החצר גופיה הו"ל קרוב ומצוי דבהא קי"ל הלך אחר הקרוב כדמוכח מההיא דפרדיסא דערלה וכמ"ש הרמב"ם בפ"י מהמ"א והטור /ביו"ד/ בסימן רצ"ד וכבר הארכנו בפרט זה בחדושנו לי"ד. וכמדומה דהני נינהו הנהו טעמי דקאמר השואל שהוסיף תת כחו זקן זה שקנה חכמה וכבר אמרנו דכל כי הא לא נצטרכ' אלא לרווח' דמלת'. הנה כי כן תמיהא לי על הרב המורה נר"ו איך לא הקפיד על איבוד ממונם של יש' דהנהו טעמי דאמר מר מההיא דמוהרמ"א כו' אינם ענין לנד"ד דהתם ודאי דליכא אלא חד ס' גרידא ובמלתא דאתייליד בה ריעות' ואתרע חזקת' ודאי דמהיכא תיתי להקל. ואולם דעת הרב המורה נר"ו דלא חשיב הכא ס"ס מהנהו טעמי דדחי' אי משו' ס' חסרון ידיעה ואי משום דחד ס' בגוף וחד בתערובת ואמנ' כבר יישבנו כל זה בראיות נכונות והעלינו כחא דהיתר'. 
ובענין חכם שאסר כו' לא אטפל עצמי בזה הך הלא לאמונה תנאים הרבה נאמרו בה יעוין /ביו"ד/ בסימן רמ"ב בדברי מרן ובכנה"ג שם ולפי הנר' מן השאלה כשהתיר המתיר עדיין לא חלה הוראתו של האוסר ועיין בס' משבית מלחמות בסי' ט' שדעתו שם דאין דין זה שייך בזה"ז אמנם צריך ישוב והדברים עתיקים. הנלע"ד כתבתי ואדון השלום ישים שלום בפמליא של מעלה ובפמליא של מטה אכי"ר. נא"ה ד"פ ס"ט.
